NOTA DE FUNDAMENTARE
la proiectul Metodologiei privind evaluarea rezultatelor învățării în clasele primare 

	1. Denumirea sau numele autorului și, după caz, a/al participanților la elaborarea proiectului actului normativ

	 Ministerul Educației și Cercetării 

	2. Condițiile ce au impus elaborarea proiectului actului normativ

	2.1. Temeiul legal sau, după caz, sursa proiectului actului normativ

	În temeiul prevederilor art. 3., art. 16 și art. 140 al Codului Educației al Republicii Moldova nr. 152/2014 (Monitorul Oficial al Republicii Moldova, 24.10.2014, Nr. 319-324 nr. 643) cu modificările ulterioare la solicitarea comunității educaționale și în scopul definitivării propunerilor de modificare a cadrului normativ privind evaluarea rezultatelor învățării la nivelul învățământului primar.

	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative

	Scopul modificărilor propuse la Metodologiei privind evaluarea rezultatelor învățării în clasele primare:
· A revizui concepția aprecierii rezultatelor școlare în învățământul primar, păstrând și perfecând MECD în clasele I-III și introducând treptat aprecierea cu note în clasa a IV-a, în premisa continuității cu ciclul gimnazial.
· A ajusta în mod corespunzător cadrul normativ-reglatoriu: prevederile aferente din Codul educației; Curriculumul pentru învățământul primar; Regulamentul privind evaluarea și notarea rezultatelor învățării, promovarea și absolvirea în învățământul primar şi secundar.
· A elabora o metodologie corespunzătoare privind evaluarea rezultatelor școlare în învățământul primar, ținând cont de vulnerabilitățile MECD sesizate de respondenții chestionarului.
· A asigura procesul de implementare a noii metodologii cu suport informațional și didactic: ghiduri; seturi de proiecte și materiale didactice etc. oferite pe pagina web a MEC.
· A activiza cadrele didactice și științifico-didactice în cadrul elaborării, discutării, aprobării și implementării documentelor și materialelor vizate. 

	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi

	Metodologia privind evaluarea rezultatelor învățării în clasele primare (în continuare – Metodologia) este elaborată în temeiul Codului educaţiei al Republicii Moldova și al Curriculumului pentru învățământul primar (2018), având ca bază rezultatele monitorizării continue a procesului de implementare în instituțiile de învățământ a următoarelor documente:
1. Metodologia privind evaluarea criterială prin descriptori în învățământul primar, clasele I-IV, aprobată prin Ordinul Ministerului Educației, Culturii și Cercetării nr. 1468 din 13.11.2019;
2. Ordinul MEC nr. 31 din 16.01.2024 cu privire la propunerile de revizuire a Metodologiei privind evaluarea criterială prin descriptori în învățământul primar, clasele I-IV.
Metodologia are scopul de a reglementa acţiunile manageriale şi didactice privind organizarea și realizarea procesului de evaluare a rezultatelor învățării elevilor în clasele I-IV.
Obiectivele Metodologiei sunt următoarele:
1. actualizarea concepției evaluării rezultatelor învățării în clasele primare în conformitate cu necesitățile, exigențele și așteptările societății, în cheia tendințelor și bunelor practici din statele cu sisteme educaționale performante; 
2. dezvoltarea culturii evaluative a cadrelor didactice prin promovarea evaluării centrate pe competențe și valorificarea eficientă a produselor învățării, criteriilor și descriptorilor în cadrul strategiilor de evaluare la nivelul proiectării și realizării procesului educațional; 
3. consolidarea funcției formative a evaluării, prin valorificarea rezultatelor evaluării pentru diferențierea și individualizarea învățării, remedierea pedagogică și dezvoltarea autonomiei școlarului mic; 
4. optimizarea modalităților de procesare a datelor evaluării în documentele școlare;
5. eliminarea vulnerabilităților elucidate în perioada 2019-2024.
Metodologia pune accent pe conștientizarea de către cadrele didactice a procesului evaluativ. Evaluarea nu se rezumă doar la constatarea măsurii în care obiectivele educaționale au fost îndeplinite, ci oferă multiple oportunități de a perfecționa procesul educațional. Extinderea evaluării de la verificarea şi aprecierea rezultatelor elevilor spre evaluarea procesului, luând în considerare nu doar cunoștințe declarative, dar abilități şi atitudini – această abordare permite atât atingerea obiectivelor stabilite, dezvoltarea competențelor școlare, cât și formarea personalității copilului în cheia profilului absolventului claselor primare.
Elementele de noutate ale Metodologiei au ca bază recomandările generalizate în Raportul final asupra rezultatelor Studiului de evaluare a eficienței implementării Metodologiei de evaluare criterială prin descriptori (Ordinul MEC nr. 1490 din 23.10.2024) și rezultatele consultărilor publice ale acestora, precum și rezultatele pilotării Metodologiei în anul de studii 2025–2026:
1. [bookmark: _heading=h.gjquob2mltjz]dezvoltarea concepției privind aprecierea rezultatelor învățării în clasele primare: 
a) introducerea unui nivel de performanță nou (avansat) și a unui calificativ nou (Excelent); 
b) introducerea notelor în clasa a IV-a la disciplinele de bază, pentru a facilita tranziția către ciclul gimnazial; 
c) explicitarea corelării dintre indicatorii de performanță, descriptorii de performanță, modalitățile de apreciere a rezultatelor învățării (niveluri de performanță, calificative, note);
2. raționalizarea modalităților de procesare și interpretare a datelor evaluării în documentele școlare: 
a) [bookmark: _Hlk234584690]unificarea înregistrărilor rezultatelor învățării în catalogul clasei;
b) reconceptualizarea procedurilor de acordare a calificativelor și notelor, de realizare a mediilor semestriale și anuale, cu luarea în considerare a reglementărilor din ciclul gimnazial, precum și specificul și necesitățile învățământului primar;
3. unificarea și armonizarea reglementărilor privind proiectarea și realizarea evaluărilor formative în etape și sumative:
a) unificarea modalității de proiectare și realizare a evaluărilor la disciplinele școlare obligatorii, prin instituirea evaluării sumative la finalul fiecărei unități de învățare și a evaluării formative în etape pe parcursul unității de învățare, pentru toate disciplinele obligatorii din clasele I–III;
b) armonizarea reglementărilor privind proiectarea și realizarea evaluărilor sumative în clasa a IV-a, în concordanță cu prevederile aplicabile în ciclul gimnazial;
4. sporirea fezabilității produselor și criteriilor recomandate:
a) actualizarea listelor de produse recomandate la disciplinele obligatorii în conformitate cu prevederile curriculare, urmărind continuitatea între clase și accesibilizarea criteriilor în corespundere cu vârsta elevilor;
b) extinderea listei de produse transdisciplinare recomandate la diverse discipline și clase în vederea asigurării, la nivelul procesului evaluativ, a abordărilor transdisciplinare promovate de curriculumul pentru învățământul primar.


	3.2. Opțiunile alternative analizate și motivele pentru care acestea nu au fost luate în considerare

	Nu au fost analizate

	4. Analiza impactului de reglementare

	4.1. Impactul asupra sectorului public

	Instituțiile de învățământ general vor implementa o nouă Metodologie privind evaluarea rezultatelor învățării în clasele primare.

	4.2. Impactul financiar și argumentarea costurilor estimative

	Această inițiativă legislativă nu implică cheltuieli financiare de la bugetul de stat. 

	4.3. Impactul asupra sectorului privat

	Nu este aplicabil.

	4.4. Impactul social

	Prezenta Metodologie  privind evaluarea rezultatelor învățării în clasele primare va avea un impact pozitiv în societate, deoarece are ca scop adaptarea la realitățile educaționale și eficientizarea procesului de evaluare.

	4.4.1. Impactul asupra datelor cu caracter personal

	Nu este aplicabil.

	4.4.2. Impactul asupra echității și egalității de gen

	Nu este aplicabil.

	4.5. Impactul asupra mediului

	Nu este aplicabil.

	4.6. Alte impacturi și informații relevante

	 Nu este aplicabil.

	5. Compatibilitatea proiectului actului normativ cu legislația UE

	5.1. Măsuri normative necesare pentru transpunerea actelor juridice ale UE în legislația națională

	-

	5.2. Măsuri normative care urmăresc crearea cadrului juridic intern necesar pentru implementarea legislației UE

	-

	6. Avizarea și consultarea publică a proiectului actului normativ

	 În scopul respectării Legii nr.239/2008 privind transparența în procesul decizional, a fost plasat anunțul privind inițierea procesului de elaborare al proiectului pentru pilotare a Metodologiei privind evaluarea rezultatelor învățării în clasele primare   , pe pagina web www.mec.gov.md  la secțiunea Transparența decizională și pe portalul guvernamental www.particip.gov.md, fiind accesibil la următorul link: https://particip.gov.md/ro/document/stages/*/14670


	7. Concluziile expertizelor

	-

	8. Modul de încorporare a actului în cadrul normativ existent

	-

	9. Măsurile necesare pentru implementarea prevederilor proiectului actului normativ

	 Pentru implementarea Metodologia privind evaluarea rezultatelor învățării în clasele primare vor fi organizate formări ale cadrelor didactice

